Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 163/13/8811	Trebišov, 1.7.2013
EEČ : 2-69-344-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si v mieste bydliska, ako ani nikde inde od mesiaca marec roku 2012 až doposiaľ nepravidelne plní zákonnú povinnosť vyživovať svojho XXXXX a to aj napriek tomu, že mu táto povinnosť bola uložená rozsudkom Okresného súdu v Rožňave pod č. 7P 9/2003, právoplatného dňom 17.02.2003, a to takým spôsobom, že ako otec je povinný prispievať na výživu svojho XXXXX mesačne sumou vo výške 33,19 € (1.000,- Sk) vždy do 15. dňa v mesiaci vopred k rukám matky, čím takto na bežnom výživnom doposiaľ dlhuje sumu vo výške 62,85 €.

lebo nie je tento skutok trestným činom a nie je dôvod na postúpenie veci

Odôvodnenie:
	Uznesením policajného orgánu OO PZ Kráľovský Chlmec pod sp. zn. ČVS: ORP-97/KC-TV-2013 zo dňa 05.04.2013 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, ako je to uvedené vo výrokovej časti tohto uznesenia.

	V priebehu skráteného vyšetrovania bola vypočutá matka maloletého Jána XXXXX, nar. 29.12.1999 - XXXXX, ktorá vo svojej výpovedi dňa 04.06.2013 uviedla, že obvinený v mesiaci marec 2013 dlh na bežnom výživnom uhradil, ale od mesiaca apríl 2013 si pravidelne vyživovaciu povinnosť neplní. V mesiaci september 2012 uhradil na výživnom sumu 85,- €, v mesiaci december 2012 sumu 50,- €, v mesiaci február 2013 sumu 50,- €, v mesiaci marec 2013 sumu 50,- €, v mesiaci apríl 2013 sumu 200,- € a v mesiaci máj 2013 uhradil 3,53 €, čo znamená, že ku dňu 04.06.2013 na výživnom obvinený dlhoval sumu 29,66 €. V mesiaci jún 2013 výživné vo výške 33,19 € neuhradil, teda doposiaľ dlhuje na výživnom za dva mesiace sumou 62,85 €, keďže ide o pokračujúci trestný čin.

	Po preskúmaní na vec sa vzťahujúceho vyšetrovacieho spisu som zistila, že v danom prípade nejde o zavinené konanie neplnenia zákonnej vyživovacej povinnosti zo strany obvineného, ktorý v mesiaci máj 2013 neuhradil na výživnom sumu 29,66 € a v mesiaci jún 2013 sumu 33,19 €, čo je spolu dlh na bežnom výživnom vo výške 62,85 €, lebo netrvá najmenej tri mesiace v období dvoch rokov (kalendárnych). 

	Zákonný nárok na výživu za mesiac máj a jún 2013 si môže oprávnená osoba vymáhať exekučne, v zmysle Exekučného poriadku od otca dieťaťa.

	Vzhľadom na vyššie uvedené dôvody som rozhodla, že trestné stíhanie proti obv. XXXXX sa zastavuje, lebo tento skutok nie je trestným činom a nie je dôvod na postúpenie veci. 

Poučenie:
Proti tomuto  uzneseniu    je prípustná   sťažnosť,  ktorú   možno  podať do troch dní  od jeho oznámenia prostredníctvom tunajšej  tunajšej prokuratúry na Krajskú prokuratúru v Košiciach. Sťažnosť má odkladný účinok.

JUDr. Valéria Kovalová
prokurátorka